CELEX: 62020TN0050
Language: sl
Date: 2020-01-29 00:00:00
Title: Zadeva T-50/20: Tožba, vložena 29. januarja 2020 – PNB Banka/ECB

6.4.2020   
            
            
               SL
            
            
               Uradni list Evropske unije
            
            
               C 114/11
            
         
      Tožba, vložena 29. januarja 2020 – PNB Banka/ECB
      (Zadeva T-50/20)
      (2020/C 114/10)
      Jezik postopka: angleščina
      
         Stranki
      
      
         Tožeča stranka: PNB Banka AS (Riga, Latvija) (zastopnik: O. Behrends, odvetnik)
      
         Tožena stranka: Evropska centralna banka (ECB)
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično odločbo ECB z dne 19. novembra 2019, s katero ECB zavrača izpolnitev zahteve, da se administratorju PNB Banka naloži, da mora odobriti dostop do banke, njenih podatkov, osebja in virov;
               
            
                  —
               
               
                  toženi stranki naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog, ki se nanaša na to, da je ECB napačno štela, da je navedena naložitev obveznosti zunaj njenih pristojnosti.
               
            
                  2.
               
               
                  Drugi tožbeni razlog, ki se nanaša na to, da je ECB kršila pravico banke do učinkovitega pravnega sredstva.
               
            
                  3.
               
               
                  Tretji tožbeni razlog, ki se nanaša na to, da je z izpodbijano odločbo kršena pravica banke do zaslišanja.
               
            
                  4.
               
               
                  Četrti tožbeni razlog, ki se nanaša na to, da je ECB kršila pravico banke do ustrezno obrazložene odločbe.
               
            
                  5.
               
               
                  Peti tožbeni razlog, ki se nanaša na to, da je ECB kršila načelo nemo auditur, ker je do imenovanja administratorja in oviranja zastopanja banke s strani njenega odbora kot zakonitega zastopnika, prišlo z nezakonitim ravnanjem ECB.